Vermiste paartjie van die Oos-Kaap se liggame gevind | Maroela Media
Vermiste paartjie van die Oos-Kaap se liggame gevind
Lusindiso Poyo en Nolwazi Mkhize se liggame is gevind (Foto: Dispatch Live)
'n Paartjie wat verlede Sondag verdwyn het, se liggame is gevind.
Lusindiso Poyo (52), 'n personeellid van OR Tambo-munisipaliteit in die Oos-Kaap en sy meisie, Nolwazi Mkhize (39), wat by Ingquza-munisipaliteit gewerk het, is op 13 Mei as vermis aangemeld by Port St Johns-polisie.
"'n Volskaalse soektog is van stapel gestuur deur die polisie en verskeie ander rolspelers," het kapt. Nozuku Handile, woordvoerder van die polisie, gesê.
"Die motor waarin hulle gery het, 'n wit BMW X5, is Donderdag uit die lug opgemerk onder 'n krans onder die Port St Johns-aanloopbaan.
"Die polisie se soek- en reddingspan kon nie die liggame dadelik bereik nie, weens die onbegaanbaarheid van die terrein," het Handile bygevoeg. "'n Helikopter van die weermag het Vrydag die soekspan bygestaan om die liggame uit te haal."